Sarah Geronimo

Si **Sarah Asher Tua Geronimo-Guidicelli** (; namundag Hulyo 25, 1988) sarong Pilipinang parakanta asin aktres. Siya nagin prominente kan 2002, matapos manggana sa kompetisyon nin pagkanta sa telebisyon na *[[Star for a Night (Filipinas)|Star for a Night]]* asin nakaguno siya nin sarong kontrata sa pagrekord nin kanta sa Viva Records. An pinakainot na album ni Geronimo na **' (2003), pinagsertipikaran na multiple platinum kan [[Philippine Association of the Record Industry|PARI]] asin nangagin [[Lista kan pinakamabentang album sa Filipinas|pinakamabentang album sa Filipinas]].

Pinagkaklasipikar an musika ni Geronimo bilang [[musikang pop|pop]] sagkod na ipinaluwas an saiyang ikasampulong studio album na ''[[Expressions (album ni Sarah Geronimo)|Expressions]]'' (2013), kan idinugang niya an [[Kontemporanyong R&B|R&B]] asin [[musikang bayle|bayle]] sa saiyang istilo. Sumunod sa [[musikang crossover|crossover]] sa porma nin musika, nakua niya man giraray an duwang surunod na premyong Album kan Taon gikan sa Gawad Awit para sa ''[[Perfectly Imperfect (album ni Sarah Geronimo)|Perfectly Imperfect]]'' (2014) asin ''[[The Great Unknown (album ni Sarah Geronimo)|The Great Unknown]]'' (2015). An solong musika ni Sarah Geronimo na may titulong "Tala" nakalaog sa ika-12ng lugar sa [[Billboard charts|World Digital Song Sales]] kan Estados Unidos (''[[Billboard (magasin)|Billboard]]'') kan 2020. Naguno man kaini abot sa 100 milyon na pagdalan sa [[YouTube]], bagay na nakapagtao saiya kan pinakainot na babaing Pilipinong parakanta na naabot an siring na kahanga-hangang gibo. Inaapod man siya bilang an "Popstar Royalty", asin "Queen of Philippine Pop".

Si Geronimo nagpoon kan saiyang karera sa telebisyon sa [[ABS-CBN]] Entertainment kan 2004. Siya nagluwas sa mga proyekto siring kan ''[[ASAP (programang variety)|ASAP]]'' (2004–presente), ''[[Bituing Walang Ningning]]'' (2006), ''[[Sarah G. Live|Sarah G. Live!]]'' (2012–2013) asin tagatukdo sa [[The Voice of the Philippines]] (2013–presente). Nilaog niya man an mainstream cinema asin namidbid sa saiyang pagganap sa mga pelikulang: ''[[A Very Special Love]]'' (2008), ''[[You Changed My Life]]'' (2009) asin ''[[It Takes a Man and a Woman]]'' (2013). Naguno niya an mga titulong [[GMMSF Box-Office Entertainment Award for Box-Office Queen|Box-office Queen]] gikan sa [[GMMSF Box-Office Entertainment Awards]] para sa lambang pelikula asin duwang nominasyon para sa [[Gawad FAMAS para sa Pinakamatibay na Aktres]], sosog sa pagkasurunod.

Ginibo ni Geronimo an konsyerto para sa saiyang ika-15ng anibersaryo na inapod "[[This 15 Me World Tour|This Is Me]]" siring man inaapod "This 15 Me" sa Araneta Coliseum kan 2018 asin nagin "Pinakamabentang Lokal na Konsyerto sa Gabos na Panahon." An opisyal na hashtag kan konsyerto iyo man an nagninot na topic sa Twitter Philippines na nag-trending kan aldaw kan konsyerto na nagkaigwa nin 200,000 tweets. Nakua man kan [[Netflix]] an katanosa tanganing maipadalan an pelikula kan konsyerto bagay na naggibo ki Geronimo bilang pinakainot na artista sa [[Sur-subangan na Asya|Sur-subangan na Asyanong]] na nagkaigwa nin sarong konsyertong pelikula sa nasabing plataporma o medya.

Sa lawig kan karera ni Geronimo, siya nakaresibe [[Lista kan mga gawad asin nominasyon ni Sarah Geronimo|manlainlain na gawad]] parehong sa lokal asin global, kabali an 15ng [[Gawad Awit]], 8ng [[Gawad Aliw]], asin sarong [[Gawad FAMAS|FAMAS Golden Artist Award]]. Siya an pinaka-nagawadan na artista sa [[Gawad Myx Music]], igwa nin 28 kapangganahan. Siya naggana man nin [[2012 Mnet Asian Music Awards|Best Asian Artist]] sa [[Mnet Asian Music Awards]]<nowiki/>kan 2012, [[MTV Europe Music Award for Best Southeast Asian Act|Best Southeast Asian Act]] sa [[MTV Europe Music Awards]] kan 2014, Best Asian Performer sa [[Classic Rock Roll of Honour Awards]] kan 2016 asin apat na [[World Music Awards]] kabali an Best Selling Filipino Artist. Siya angin pinakainot na parakantang Pilipino na nagawadan sa kasaysayan kan [[World Music Awards]]. Nakalaog man siya sa Anak TV Hall of Fame kan 2013. Si Geronimo sarong Goodwill Ambassador for Music kan [[Nasyunal na Komisyon para sa Kultura asin kan Arte]] asin sarong resipyente kan saindang [[Ani ng Dangal]] o "Harvest of Honors" bilang pagmidbid kan estado sa manlainlain na porma nin arte. Poon 2014, si Geronimo nagin pinaka-dinalan na solong Pilipinong artia sa [[Spotify]] Philippines.

==Buhay asin karera==
===1988–2003: Kaamayi kan karera asin ''Star for a Night''===
Si Sarah Asher Tua Geronimo namundag kan Huly 25, 1988, sa [[Santa Cruz, Manila]], [[Filipinas]] ki Delfin Geronimo, sarong retiradong empleyado kan [[Philippine Long Distance Telephone Company|PLDT]], asin Divina Tua, na nagpadalagan nin sarong parlor sa saindang harong. Siya an ikatulo sa apat na magtururugan. Nagpoon siyang magkanta sa publiko sa edad na 2 anyos. Sa edad na apat, siya sinasabayan kan saiyang ina tanganing magbali sa mga audisyon sa manlainlain na mga programang pantelebisyon. Si Geronimo nagin parte kan mga programang ''[[Penpen De Sarapen]]'' (4–6 na taon), ''[[Ang TV]]'' (7–8 na taon) asin ''NEXT'' (8–9 na taon). Siya nagganap man bilang ekstra sa pelikulang ''[[Sarah... Ang Munting Prinsesa]]'' (1995). Sa pag-ultanan kan mga audisyo, nagkakanta si Geronimo sa mga shopping malls asin hotel lounges. Si Geronimo, na kaidto 7 anyos, saro sa mga perpormer kan [[World Youth Day 1995|pagbisita kan 1995]] ni [[Pope John Paul II]]. Si Geronimo sa amay na edad nagbali sa manlainlain na kompetisyon nin pagkanta siring kan Tuklas Talino na pinadrinohan kan Philippine Long Distance Telephone Company (PLDT).

Kan 2002, si Geronimo nagbali sa kompetisyon nin pagkanta sa telebisyon na ''[[Star for a Night (programa sa telebisyon sa Filipinas)|Star for a Night]]'' na pinag-ere sa [[Intercontinental Broadcasting Corporation|IBC]]. Sa edad na katorse, siya an nanaog kan mayor na premyo kabali na digdi an  asin sarong kontrata na mamamahala sa saiya gikan sa [[Viva Entertainment]]. Nagluwas si Geronimo kan saiyang pinakainot na album **' kan 2003. An saiyang pagpamidbid bilang sarong minor na aktres sa sarong pelikula huli kan *Filipinas* (2003). Nagkaigwa man siya nin minor na papel sa *Captain Barbell* (2003).

### 2004–2007: ''The Other Side'' asin ''In Motion''
Mantang yaon pa sa VIVA, si Geronimo nagpirma nin sarong kontrata sa telebisyon sa ABS-CBN network kan 2004. Siya nagluwas sa saiyang pinakainot na serye sa telebisyon, *Sarah the Teen Princess* (2004) asin nagin regular na host asin perpormer sa programang variety na *[[ASAP (programang variety)|ASAP]]* (2004–presente). Nagkaigwa giraray si Geronimo nin mga minor na papel sa mga pelikulang *[[Masikip sa Dibdib]]* (2004), *[[Annie B.]]* (2004) asin ** (2004). Si Geronimo nagkanta kan Pambansang Awit kan Filipinas sa amay na seremonya ki President Gloria Macapagal-Arroyo kan Hunyo 30, 2004. Kan Nobyembre 2004, si Geronimo nagpaluwas kan saiyang ikaduwang album, *[[Sweet Sixteen (album ni Sarah Geronimo)|Sweet Sixteen]]* kun sain kabali an solong kantang "How Could You Say You Love Me". Si Geronimo nagkanta sa konsyertong *Night of the Champions* sa Araneta Coliseum kaiba an iba pang mga kampeon sa mga kompetisyon nin pagkanta na si Rachelle Ann Go asin Erik Santos.

Taon 2005, nagbali si Geronimo sa programang pantelebisyon para sa kahobenesan an *[[SCQ Reload]]: Kilig Ako* asin naghost sa duwang edisyon kan programang konpetisyon sa pagkanta na *[[Little Big Star]]* (2005-2007). Kan Setyembre 30, 2005, si Geronimo nagkaigwa nin solong konsyerto sa Araneta Coliseum na igwa nin titulong *The Other Side*.

Kan 2006, si Geronimo nagluwas sa soap opera kan ABS-CBN sa primetime, *[[Bituing Walang Ningning]]*, sarong pagbuhay kan pelikula nin 1985. Siya nagganap bilang sarong nagpopoon na parakanta sa ngaran na Dorina Pineda, dating ginampanan ni Sharon Cuneta sa pelikula, asin nagpaluwas nin sarong soundtrack kan seryeng ini. Kan Hulyo2006, si Geronimo nagpaluwas kan saiyang ikatulong studio album, an *[[Becoming (album ni Sarah Geronimo)|Becoming]]*, prinuduser ini ni Christian De Walden. Nagkaigwa an album nin tulong solong kanta: "I Still Believe In Loving You", "Carry My Love" asin "Iingatan Ko Ang Pag-ibig Mo". Kan Nobyembre 18, 2006, pinili ni Manny Pacquiao si Geronimo tanganing magkanta kan Lupang Hinirang, an pambansang awit kan Pilipinas, bago an laban niya kontra ki Erik Morales kan Mehiko sa Thomas and Mack Center in Las Vegas.

Si Geronimo nagkaigwa nin ikaduwang solong mayor na konsyerto, an "In Motion", kan Hulyo 14, 2007, sa Araneta Coliseum. Bakong siring kan saiyang inot na konsyerto, ini dai nagkaigwa nin mga teknikal na remalaso. Tinapos niya an taon 2007 sa paagi ni npagperporm sa Filipinas asin Estados Unidos dangan pagrekord kan saiyang ikaapat na studio album, an *[[Taking Flight]]*, na nakabenta nin lampas sa 60,000 pidaso asin nakaguno nin estadong double-platinum status. Sa huring kanaga kan taon 2007, si Geronimo nagluwas sa serye sa telebisyon kan ABS-CBN, *[[Pangarap Na Bituin]]*.

### 2008–2010: ''The Next One'' asin ''Record Breaker''

Sa kaamayi kan 2008, si Geronimo nagsurumpongan liwat saka si Erik Santos, Rachelle Ann Go, asin Christian Bautista sa sarong konsyerto para sa sa Aldaw nin mga Puso sa Araneta Coliseum, sa titulong "OL4LUV". Bago pinaluwas ni Geronimo an saiyang ikalimang studio album, saiyang ipinaluwas an *I'll Be There* bialng ikaapat na solong kanta gikan sa *Taking Flight*. Kan Hulyo 30, 2008, si Geronimo nagluwas kaiba an Pilipino aktor na si John Lloyd Cruz sa *[[A Very Special Love]]* na prinodusir kan Star Cinema sagkod VIVA films asin nagganar ini nin haros . An pelikula sa pagbukas kaini nagkaigwang  asin sinabi kan kolumnistang si Isah V. Red kan *The Manila Standard Today*, "Pinapatunayan sana kaini na an bagong henerasyon kan mga Pilipinong paradalan nin pelikula andam na para sa saindang sadiring hinahangaan, asin bakong idtong sarong artista na ipinasa sana sa sainda kan saindang mga magurang o magurang kan maguranang ninda" (*This only proves that the new generation of Filipino movie audience is ready for their own screen heroine, not someone passed on to them by their parents or grandparents.*). Ibinali ni Geronimo an sarong track gikan sa pelikula niya, an  "A Very Special Love", sa saiyang album na *Taking Flight*.

An ikalimang studio album ni Geronimo na *[[Just Me (Sarah Geronimo album)|Just Me]],* kabali an duet niya sa myembro kan Backstreet Boys na si Howie Dorough na igwang titulong "I'll Be There". Si De Walden nagprodusir giraray kaining album. Siring kan mga nakaaging mga album, an *Just Me* nakaresibeng platinum na estado kan Desyembre 2008. Siya natawan nin pagmidbid para sa saiyang akomplisyemento sa ASAP Platinum Circle Awards show kan 2008. Kan Nobyembre 8, 2008, si Geronimo nagkaigwa kan saiyang ikatulong solong mayor na konsyerto sa Araneta Coliseum, na igwa nin titulong *The Next One*, na o an inot na pagkakataon na sinabayan niya nin pagtogtog nin pyano. An mga album ni Geronimo na *[[Just Me (album ni Sarah Geronimo)|Just Me]]*, iniluwas giraray, na may dugang kan *You Changed My Life*. Siya minidbid man kan ASAP para sa pagkakaguno kan saiyang mga album nin estadong platinum: an *Taking Flight* asin *Just Me* siring man kan saiyang duwang DVD ni konsyerto (*The Other Side* asin *Sarah In Motion*).

Kan Pebrero 2009, si Geronimo nagkaigwa liwat nin sarong pelikula kaiba si John Lloyd Cruz sa *[[You Changed My Life]]*, an sikwel kan pelikulang  *A Very Special Love*. An kabilogan na ganar kan pagpaluwas sa pelikula naglampas s , asin ngunyan iyo an may kapot kan rekord bulang pinakamabentang pelikulang Pilipino na nahaman sa kasaysayan. Si Geronimo nagpasyar sa Estados Unidos kan Marso sagkod Abril 2009 para sa saiyang paglibot na inapod *The Next One*, kun sain nakaguno siya nin mga positibong komento gikan sa mga kritiko dapit sa saiyang perpormas. Kan Hunyo  2009, giraray niyang ginibo na paglibot kan konsyertong *Sarah Geronimo: The Next One* sa Fiipinas. Kan Agosto 5, 2009 si Geronimo tinawan nin pagkakataon na kantahon an awit ni Virna Lisa kan 1986 People Power, an "Magkaisa" durante kan lubong ki dating Presidente Corazon Aquino. Nagpaluwas si Geronimo kan saiyang solong Pamaskong album, an *Your Christmas Girl* kan Oktobre 2009. Kan Nobyembre 2009, siya nagkaigwa kan saiyang ikaapat na solong konsyerto kun sain naubos an gabos na tiket, an *Record Breaker*, sa Araneta Coliseum. Inapod ini kan Philippine Daily Inquirer na "sarong kwalipikadong triyumpo" (*a qualified success.*) Sa parehong aldaw kan konsyerto, siya nagpaluwas kan saiyang ikaanom na studio album, an *[[Music and Me (album ni Sarah Geronimo)|Music and Me]]*. Kan Desyembre 2009, an *Your Christmas Girl* asin *Music and Me* parehong nakaguno nin estadong platinum matapos an sarong bulan pakatapos ining iluwas.

Petsa 1 Desyembre 2009, si Sarah Geronimo nakaresibe nin bituon sa Philippines Walk of Fame sa Libis, Eastwood. Nagpaluwas man si Geronimo kan DVD na *Record Breaker*, kinuanan nin pelikula sa Araneta Coliseum, kan Marso 16, 2010, asin pagkalihis kaini nakakua nin tripleng estadong platinum kan Desyembre 2010.

Kan Abril 2010, si Sarah Geronimo napili tanganing taga-endorso nin sarong online game na inapod Superstar na ibinungsod kan X-Play bilang sarong online singing star search. Pinasubli man ni Geronimo an saiyang tingog sa pagkanta kan theme song na "This Is My Dream."

Kan Setyembre 2010, si Geronimo nagluwas sa sarong seryeng musikal na igwang titulong 1DOL na pinag-ere sa ABS-CBN asin siya nagluwas man sa pelikulang Hating Kapatid sa irarom kan Viva Films.

### 2011–2012: ''Catch Me, I'm in Love, Sarah G. Live!'' asin mga konsyerto
Kan Pebrero 2011, nagkaigwa siyan nin sarong konsyerto sa aldaw nin Valentine kaiba si Martin Nievera n aigwang titulong "What Love Is" sa Araneta Coliseum.
Si Geronimo nakatrabaho si Gerald Anderson sa kolaborasyon na pelikula kan Star Cinema asin Viva Films sa titulong *[[Catch Me, I'm in Love]]* na ipinaluwas kan Marso 23, 2011, sa mga sinehan sa bilog na nasyon asin ipinahiling bilang sarong pelikula sa tig-init sa Filipinas. Kan Nobyembre 2011, si Geronimo nagluwas giraray sa pelikula kaiba si Gerald Anderson sa *[[Won't Last A Day Without You]]* na nakaguno nin  sa aldaw kan pagbubukas kaini. Si Geronimo nagpirma nin eksklusibong kontrata nin sarong-taon sa ABS-CBN, nakalaag digdi an saiyang mga maarabot na proyekto asin komitment siring kan pagkakaigwa nin semanal na solong programa, ekstensyon bilang sarong perpormer sa *ASAP Rocks*, asin sarong pelikula kaiba si John Lloyd Cruz sa ikatulong pagkakataon. Siring man sa taon na ini, si Geronimo, pinagdeklarar bilang Prinsesa kan Pelikulang Pilipino kan Guillermo Mendoza Box Office Awards para sa saiyang pelikula, Catch Me, I'm In Love kaiba si Gerald Anderson.

Nagkaigwa si Geronimo nin solong semanal programang variety na igwang titulong *[[Sarah G. Live|Sarah G. Live!]]* asin pelikula kaiba si John Lloyd Cruz sa produksyon.

Kan Hulyo 2012, Si Geronimo nagkaigwa kan saiyang solong mayor na konsyerto sa "Big Dome" entitled 24/SG.

Kan Nobyembre 2012, napili si Geronimo bilang "Bayanihan Ambassadress" kan Pwersa Armadas kan Filipinas.

Kan Desyembre 2012, nanggana si Geronimo nin surunod na premyo kabali digdi an Best Asian Artist Award (Filipinas) sa katatapos pa sanang Mnet Asian Music Awards. Si Geronimo nakaguno man nin mayor na mga gawad sa Gawad Awit, Gawad Aliw asin PMPC Star Awards para sa Musika.

### 2016–2018: Mga pag-endorso, ''The Great Unknown, This 15 Me, Miss Granny'' asin pangkinaban na pagmidbid
Kan February 29, 2016, an Big Apple Music Awards ipinag-anunsyar sa saindang opisyal na Twitter account na si Geronimo nagin nominado bilang “Best Filipino Female Artist”.

Kan Marso2016, an mga opisyal kan Philippine Airlines na pinanginotan kan Tagapamayo kaining si Dr. Lucio C. Tan asin Presidenteng si Jaime J. Bautista, ipinagselebrar an ika-7ng anibersaryo kan kompanya durante kan sarong gala dinner para sa mga empleyado kan PAL sa SMX-MOA sa Syudad nin Pasay,kun sain ipinahiling kan tagadara kan bandera an bago kaining patalastas – The Heart of the Filipino: Shining Through – kaiba an mga parakantang Pilipinong mayor na taga-endorso kaini na si Sarah Geronimo, Bamboo asin Lea Salonga.

On September 21, 2016, Sarah Geronimo was announced as one of the nominees in the Best Southeast Asian Act for the 2016 MTV Europe Music Awards set on November 6, 2016, at the Ahoy Rotterdam in the Netherlands.

On October 12, 2016, Sarah Geronimo's The Great Unknown won Best Secular Album in the 38th Catholic Mass Media Awards. This is the second time Sarah received the award, the first was for Perfectly Imperfect album.

Sarah Geronimo was recognized as this year's Best Asian Performer during the Classic Rock Awards 2016 held in Tokyo, Japan on November 11, 2016.
Geronimo attended the awarding ceremony at the Ryogoku Kokugikan Stadium in Tokyo, where she performed the song "Anak" by Freddie Aguilar.

Kan Nobyembre 29, 2016, ginibo ni Geronimo an saiyang album show na igwang titulong *[[The Great Unknown (album ni Sarah Geronimo)|The Great Unknown: Unplugged]]* sa Teatro Kia bilang promosyon kan saiyang album na igwa estadong platinum na *[[The Great Unknown (album ni Sarah Geronimo)|The Great Unknown]].* Huli kan pagigin matriyumpo kaini, dinara ni Geronimo an pagpahiling kaini sa manlainlain na probinsya sa nasyon kabali an Albay, Pampanga asin Iloilo.

Kan Marso 2017, kinompiram ni Sarah Geronimo na siya mabalik bilang saro sa mga tagatukdo asin hurado sa *[[The Voice Teens (Philippine TV series)|The Voice Teens Philippines]]*. Si Geronimo mabalik sa edisyon para sa kaakian kaiba an mga tagatukdong si Bamboo, Sharon Cuneta, asin Lea Salonga.

Kan Mayo 15, 2017, ibinali si Geronimo kan World Top Musicians na nakabase sa Estados Unidos sa saindang website.

Kan Hulyo 2017, si Geronimo nagluwas sa pelikulang *[[Finally Found Someone]]* kaiba si John Lloyd Cruz. Nagserbe an pelikula tanganing magbaralikan si Sarah Geronimo asin John Lloyd Cruz sa tambalan kaini sa pelikula matapos an apat na taon.

Kan Enero 2018, si Geronimo nagpaluwas kan saiyang solong kanta na igwang titulong *[[Sandata]]* asin ini an nakaguno kan pinakahalangkas na pwesto sa iTunes Philippines chart sa 4 na surunod na aldaw. Nakaiba man an kanta sa Spotify Philippines Viral Chart. an opisyal na bidyong may liriko kan kanta ipinaluwas kan Viva Records sa saindang opisyal na estasyon makalihis an sarong semana. Kan Abril, ipinaluwas niya an duwang solong kantan na inapod *[[Ganito]]* asin *Duyan*. An parehong kanta iyo an nangawat sa iTunes Philippines songs chart.

Kan Marso 2018, Si Geronimo nakabali sa "Amplify: Women of the World" global playlist kan Spotify huli kan saiyang kantang 'Tayo' bilang selebrasyon kan Bulan nin Kababaihan. Siya an solamentang artistang OPM na nakabali kaiba si Rihanna, Dua Lipa, CL asin iba pa.

Kan Abril 14, 2018, nagkaigwa siya nin konsyerto para sa saiyang ika-25ng anibersaryo na inapod "This Is Me" siring man "This 15 Me" sa Araneta Coliseum. Nagin ining "Pinakamabentang Lokal na Konsyerto sa Gabos na Panahon." An opisyal na hashtag kan konsyerto iyo man an nagninot na topic sa Twitter Philippines na nag-trending kan aldaw kan konsyerto na nagkaigwa nin 200,000 tweets mantang an nairekord na performans gikan sa nasabing konsyerto nag-trending tulos sa YouTube Philippines, kabali digdi an saiyang pambungad na numerong *[[Perfectly Imperfect (album ni Sarah Geronimo)|Dulo]]*, an saiyang kanta asin bayle para sa *[[Tala (kanta)|Tala]]*, an pagkanta niya kan *[[I Have Nothing]]* ni Whitney Houston asin *[[I Don't Want to Miss a Thing|I Don't Wanna Miss A Thing]]* ni Aerosmith. Naglakop man sa manlainlain na mga social media platform kabali an Facebook an pagbayle ni Geronimo kan *Dame Tu Cosita Dance Challenge*.

Kan Agosto 2018, si Geronimo nagluwas sa saiyang pinakainot na mayor na papel sa pelikulang ''Miss Granny,'' sarong liwat na pagsapelikula kan Sur Koreanong pelikula nin 2014 sa parehong titulo. Pareho ining inumaw asin positibong inako kan mga kritiko asin kan mga paradalan. Tinuyaw kan parasurat sa Cosmopolitan Philippines na si Ro Manalo na, "In my opinion, this was her (Sarah Geronimo) best performance as an actress to date. No other local female celebrity has the combination of characteristics required for the role—impeccable comedic timing, a talent for drama, a powerful singing voice, and an old soul with an almost manang charm. Sarah was so believable as a 70-year-old woman inside a 20-year-old's body." Si Geronimo nominado sa kategoryang "Best Actress" sa 2018 Rawr Awards asin Inside Showbiz Awards.

Saiyang iniluwas an pinakainot na solong kanta gikan sa movie soundtrack kan Miss Granny na igwang titulong "Kiss Me, Kiss Me" bago an pagluwas kan pelikula. Nagin numero uno ini sa iTunes Philippines asin nagin sikat tulog sa bilog na Filipinas. Kan Hulyo 15, an soundtrack kan Miss Granny ipigluwas asin nagin numero uno man. Mantang an tracks kaining "Isa Pang Araw" "Kiss Me, Kiss Me" asin "Rain" gabos natenir sa iTunes Philippines songs chart durante asin dawa pakatapos kan pagpaluwas kan pelikula sa mga sinehan sa Filipinas.

Ipigrepresentar man ni Geroniman an Filipinas sa ika-2ng ASEAN-Japan Music Festival na ginibo sa NHK Hall sa Tokyo kan Oktobre 4 kun sain siya nagkanta kan saiyang mga orihinal na kantang "Kilometro" asin "Tala." An aktibidad pinag-host ni Hikaru Nishida asin Pico Taro na nanagbong ika-45ng anibersaryo kan ASEAN-Japan Friendship and Cooperation.

Siya nagduman sa Dubai para sa saiyang konsyertong This 15 Me concert asin pinano an Dubai Duty Free Stadium na igwang kapasidad na 5,000 katawo kan Setyembre 20. Pirang aldaw makatapos na magperform sa ASEAN Music Festival, si Geronimo dinara an saiyang This 15 Me sa Nagoya, Hapon kan Oktobre 7. Kabali pa sa mga lugar na saiyang pinagkonsyertohan iyo an Espanya, Oman asin manlainlain pang syudad sa Filipinas.

Mantang kinukuanan an pelikulang "Miss Granny" asin paglibot sa Filipinas asin iba pang parte kan kinaban para sa "This 15 Me", manlainlain an naresibeng gawad ni Geronimo sa Manila. Nanggana siya nin tulong gawad sa 2018 MYX Music Awards kabali an onrang "Female Artist of the Year" asin minidbid siya bilang "Most Influential Actress" kan EdukCircle Awards para sa saiyang pelikulang *Finally Found Someone* kan 2017.

Kan Nobyembre 2018, si Geronimo hinirang bilang *Best Pilipino Artist* asin *Most Popular BAMA 2018 Artis* sa 2018 Big Apple Music Awards (BAMA). Dai nakaabot si Geronimo sa seremonya na ginibo sa Syudad nin New York alagad sosog sa BAMA, an mga tropeo naipadara ki Geronimo. Ginibo niya an konsyertong This 15 Me sa Laguna sa Santa Rosa Sports Complex, Laguna kan suminunod na aldaw. Ini iyo an pinakainot na lokal na pasali na sold-out sa kasaysayan kan nasabing arena.

Kan Desyembre 23, 2018, ipinag-anunsyar na siya an nanggana sa Universal Music Awards 2018 sa Warsaw, Poland huli kan saiyang kantang igwa nin titulong "*Ganito*." Dinaog niya an labi sa 200 entries gikan sa manlainlain na nasyon kabali an mga kanta ni Ed Sheeran, Little Mix, Charlie Puth, Taylor Swift asin dakol pa. Naguno niya man an Popular Award, mantang si Charles Aznavour ginana an Historic Award.

Kan Desyembre 26, 2018, an kanta ni Geronimo na igwang titulong "Sandata" iyo an nag-numero uno sa lista ni "The 15 Best Filipino Songs of 2018" kan CNN Philippines.

### 2019-Presente: ''Unforgettable, Tala Dance Craze'' asin mga konsyerto

Kan Enero 29, 2019, si Geronimo nagperporm sa atubangan kan 130,000 katawo nag-atendir sa pinakainot na banal na misa nin sarong Santo Papa sa Middle East na ginibo sa Zayed Sports City Stadium.

Siya nagperporm man sa atubangan kan mga panatiko sa Zurich asin Milan kan Mayo 3 asin 5 para sa saiyang konsyerto sa Europa matapos an saiyang konsyerto nin anibersaryong "This 15 Me" kan 2018.

Sinuportahan siya man an reeleksyon kan inkumbent na senador na si Sonny Angara huli kan 'mga adbokasiya kaiini'. Nagkanta man si Geronimo sa kataposan kan patalastas ni Angara na 'Sa Iyo' kan 2013 asin ginamit liwat sa nagsunod na eleksyon.

Kan Mayo 30, 2019, ipinag-anunsyar kan Shopee, an nagninginot na plataporma nin e-komersyo sa Sur-subangan na Asya asin Taiwan, na si Geronimo an pinakabago kaining taga-endorso. Sarong patalastas sa telebisyon an inere sa inot na aldaw kan Hunyo.

Naglunsar man si Geronimo kan saiyang sadiring linya nin makeup, an Pop Studio, kan Mayo 31, 2019. Sarong kolaborasyon ini kaiba an iFace Inc.

Kan Hunyo 2, nagsama si Geronimo saka si Kathryn Bernardo bilang Best Actress sa PMPC Star Awards for Movies 2019 laban sa mga beteranang aktres na si Judy Ann Santos, Gina Pareno, Gloria Romero, asin dakol pang iba.

Siya an pinag-anunsyar na "Star of the Week" kan sarong Aleman na websityo asin gawad para sa entertainment na Daf Entertainment kan Hulyo 31, 2019.

Ipinaluwas an saiyang pinakabagong pelikulang, "Unforgettable", kan Oktobre 23, 2019. Idinerehir ini ni Jun Robles Lana, asin itinampok man an mga personalidad siring ninda Gina Pareno, Ara Mina, Meg Imperial, asin dakol pa.

Kan Oktobre 10, 2019, siya nanggana nin 3ng gawad gikan sa Gawad Awit kan 2019 kabali an "Female Artist of the year", "Best Song was written for a Movie/TV/Stageplay", asin "Best Performance nin sarong babaing rekording artist."

Sa huring parte kan 2019, nagin sikat na bayle an "Tala".

Kan Enero 27, 2020, an solong kanta ni Geronimo na igwang titulong "Tala" nakalaog sa ika-12ng pwesto sa Billboards Digital Song sales chart. An kanta nakalaog man sa manlainlain na nasyon sa kinaban kabali na an Estados Unidos, UK, Australya, New Zealand, Singapura, asin dakol pa matapos na magin popular liwat ini. Nakalaog man ini sa Global Viral 50 sa Spotify, siring man sa semanal na global chart kan pinaka dinalan na bidyo sa kinaban sa YouTube.

Nakua man ni Geronimo an gawad na "Best Actress" gikan sa ika-4 na Guild of Educators, Mentors, and Students (GEMS) *Hiyas ng Sining Awards* kan Pebrero 13 para sa saiyang pelikulang "Enforgettable".

Kan Pebrero 27, an naglakop na kantang "Tala" ni Geronimo nag-abot sa 100 milyon na dalan sa Youtube, kun kaya si Geronimo iyo an pinakainot na lokal na babaing parakanta na nakaguno kan siring na rekord.

### 2013–2015: ''The Voice of The Philippines'' asin mga pangkinaban na aktibidad
Kan 2013, magkakaigwa si Geronimo nin sadiring drama anthology sa titulong *[[Sarah G. Presents]]*. Nagin man sarong tagatukdo asin hurado si Geronimo sa *[[The Voice of the Philippines]]*.

Kan Marso 2013, nakaresibe si Geronimo nin duwang Gawad nin Presidente, an Ani ng Dangal para sa Multi-Disiplinaryong mga Arte asin  National Commission for Culture and the Arts (Philippines) Goodwill Ambassadress para sa Musika. Nagin nominado man si Geronimo sa tulong kategorya sa World Music Awards (WMA) kan 2013: para sa pinakamatibay na entertainer kan taon, best live act, asin best female artist. Siring man , an saiyang pelikula na ipinahiling kan Marso 30, 2013, na *[[It Takes a Man and a Woman]]* pinasa an mga broke box office record asin nagin pinakamabentang pelikulang Filipino sa gabos na panahon.

Kan Hunyo 2013, an Viva Records nag-anunsyar na mapaluwas si Geronimo kan saiyang ikasampulong studio album sa bulan nin Hulyo bago an saiyang aldaw nin pagkamundag. An titulo kan album ipinaaram na aapodon *[[Expressions (album ni Sarah Geronimo)|Expressions]]*, na igwa nin laman na haros mga orihinal na kanta na kapwa-prinudusir niya. It was released on July 22. Kan Agosto 8, si Geronimo nagin taga-endorso kan KakaoTalk kaia an boyband na K-pop na Big Bang.

Kan Desyembre 2013, an pagmidbid saiya inilabyog tanganing magin Anak TV Seal Hall of Famer para sa pagigin sarong "credible, wholesome and worth emulating by the youth".
Siring man, si Geronimo tinawan nin nominasyon para sa kategoyang Best Southeast Asian Act sa 2013 MTV Europe Music Awards.

Kan Mayo 27, 2014, si Sarah Geronimo saro sa mga nanggana sa 2014 World Music Awards na ginibo sa Monaco, kun sain nagawadan siya kan Best Selling Philippines Artist. Siya an nagin pinakainot na artistang Pilipino na nakaresibe nin gawad sa kasaysayan kan World Music Awards.

Kan Agosto 26, 2014, pinunyag kan Spotify Philippines na si Sarah Geronimo saro sa mga pinaka-dinalan na artista sa nasyon kaiba an bandang Eraserheads.

Si Geronimo nagpaluwas kan saiyang ika-onseng studio album na igwang titulong *[[Perfectly Imperfect (Sarah Geronimo album)|Perfectly Imperfect]]* kan Oktobre 4, 2014. An album igwa nin mga kantang isinurat kan mga pangkinaban na produsir nin kanta na si Adam Hurstfield and parakantang taga-Kanada na si Elise Estrada. An panginot na solong kantas kan album iyo an "Kilometro", na inot na ipinadalan kan Setyembre 17, 2014, asin isinurat ini kan Thyro & Yumi.

Si Sarah Geronimo ibinoto bilang Best Southeast Asia Act sa 2014 MTV Europe Music Awards asin nagin nomoinado bilang Best Southeast Asia, China, Hong Kong, asin Taiwanese Act.

Nakabali man si Geronimo sa lista kan 20ng Pilipinong Parakanta na Kaipohan Mong Madangog Ngunyan kan BuzzFeed kan 2014.

Si Sarah Geronimo napili kan Disney tanganing iinterpretar-liwat an theme song kan prangkisa Princess kaini. Sa panamit kaini na inere sa Disney Channel, si Geronimo binunyag na naggibo siya nin sadiring bersyon kan "The Glow" asin music video kaini na maluwas kan Desyembre 6, 2014.

Kan Hulyo 2015, nirepresentar ni Sarah Geronimo an Filipinas kan saiyang kantang "Kilometro" sa ika-10ng International Song Contest: The Global Sound na pinag-host kan Australyanong hurado, bilang saro sa 70ng semi-pinalista gikan sa manlainlain na nasyon gikan sa bilog na kinaban dangan nakapagpadagos bilang saro sa 25ng pinalista. Sa pinal na agi kan kompetisyon, si Geronimo piniling ganador asin nakaresibe kan gawad na Gold Global Sound. Kinompirmar kan ISC: The Global Sound sa saindang pahina sa Facebook na ini an pinakainot na Asyanong nasyon na nanggana sa kompetisyon.

Si Geronimo nagluwas man sa pelikulang blockbuster, an The Breakup Playlist, kaiba an Pilipinong aktor na si Piolo Pascual, na ipinahiling sa mga sinehan kan Hulyo 1. An pelikula nakaguno nin PHP 200 million.

Kan Oktobre 2015, si Geronimo napili tanganing magrekord kan theme song kan pelikulang *[[Felix Manalo (pelikula)|Felix Manalo]]* na igwang titulong "Ang Sugo ng Diyos Sa Mga Huling Araw" dangan parehong nanggana bilang Best Movie Theme Song sa PMPC Star Awards for Movies asin Gawad FAMAS Award kan 2016.

An Xeleb Inc., iyo an pinakainot na kompanya nin mobile games nin mga personalidad sa Filipinas, kinua si Geronimo para sa pinakabago kaining gaming app, an Sarah G Popsters. The app officially launched on November 24, 2015.

Kan Deyembre 2015, para sa ikaduwang surunod na taon, an Spotify Philippines pinaghirang si Sarah Geronimo bilang saro sa mga pinaka-dinalan na artistang Pilipino kaiba an bandang Eraserheads asin Up Dharma Down.

Kan Desyembre 9, 2015, nakua ni Sarah Geronimo an saiyang ikasampulong Gawad Awit. Sa Ika-28ng Gawad Awit, an "Perfectly Imperfect" ginawadan nin "Album of the Year".

Kan Desyembre 18, 2015, si Sarah Geronimo ibinoto bialng Asian Artist of the Year sa Hello Asia! K-Pop Awards 2015.

## Pelikulohiya

### Pelikula

### Telebisyon

## Diskograpiya

* *[[:en:Popstar: A Dream Come True|Popstar: A Dream Come True]]* (2003)
* *[[:en:Sweet Sixteen (Sarah Geronimo album)|Sweet Sixteen]]* (2004)
* *[[:en:Becoming (Sarah Geronimo album)|Becoming]]* (2006)
* *[[:en:Taking Flight|Taking Flight]]* (2007)
* *[[:en:Just Me (Sarah Geronimo album)|Just Me]]* (2008)
* *[[:en:Music and Me (Sarah Geronimo album)|Music and Me]]* (2009)
* *[[:en:One Heart (Sarah Geronimo album)|One Heart]]* (2011)
* *[[:en:Expressions (Sarah Geronimo album)|Expressions]]* (2013)
* *[[:en:Perfectly Imperfect (Sarah Geronimo album)|Perfectly Imperfect]]* (2014)
* *[[:en:The Great Unknown (Sarah Geronimo album)|The Great Unknown]]* (2015)
* *[[:en:This 15 Me|This 15 Me]]* (2018)

## Toltolan

## Mga panluwas na takod
* Ang Opisyal na Website ni Sarah Geronimo 
* Fansite ni Sarah Geronimo 

## Personal life

Si Sarah Geronimo nagin sarong born-again na Kristiyano kan 2007 kun sain pirmi siyang nag-aatendir sa Victory Christian Fellowship.

Pgkatapos kan anom na taon na pag-iibahan, nagpakasal si Geronimo sa saiyang nobyo na si Matteo Guidicelli kan Pebrero 20, 2020 sa sarong pribadong sibil na kasal sa Victory Church, The Fort sa Taguig City. Inamin man ni Guidicelli na haloy na siyang may namamatean sa saiyang agom bago pa man sinda nagin magkarelasyon asin sinabi na an Kagurangnan an tahaw kan saindang pag-iibahan.